**21. 4. 2020., UTORAK**

Ovaj tjedan puno ćemo kroz većinu predmeta pričati o našem planetu Zemlji jer je sutra Dan planeta Zemlje. Danas ćemo povezati tri predmeta istom temom.

**PRIRODA I DRUŠTVO**

Otvorite svoj udžbenik na str. 100.

Naš planet zove se Zemlja. Kako možemo čuvati Zemlju od onečišćenja?

Da smo u školi, ovih dana bismo izašli van i uređivali i čistili okoliš škole. Budući da smo kod kuće, danas pomozi roditeljima urediti dvorište oko kuće, cvjetnu gredicu i slično.

U bilježnicu zapiši:

**NAŠ PLANET ZEMLJA**

**22. travnja-Dan planeta Zemlje**

**ČUVAJMO NAŠ PLANET!**

\*Ne trebaš rješavati zadatke u radnoj bilježnici

**HRVATSKI JEZIK**

Prisjeti se što je slikopriča. Jednu smo čitali nedavno-Proljetna zdravica, a susretali ste se s takvom vrstom priče i u tv školi.

**Danas ćeš izraditi svoju slikopriču.**

*Upute za izradu:*

*\*izmisli priču čija je tema priroda, okoliš, Zemlja, voda, zaštita prirode, životinje, biljke; budi maštovit/maštovita; i ti možeš biti lik u priči*

*\*zapiši priču na poseban papir (barem 5 do 10 rečenica) te neke riječi zamijeni slikama*

*\*izmisli maštoviti naslov priče*

*\*uredno i točno prepiši slikopriču u svoju bilježnicu, ukrasi ju (ilustriraj) crtežima prirode drvenim bojicama*

Ilustriranje ove priče je ujedno i današnji likovni.

Slikopriču će roditelji poslati učiteljici.

**Ako se jako potrudiš i uzmeš dovoljno vremena, dobit ćeš ocjenu koja će te razveseliti!**

**MATEMATIKA**

**Ponavljaj i vježbaj zbrajanje i oduzimanje brojeva.**

Rješavaj zadatke u udžbeniku. na str. 66. i 67.